ΓΡΑΠΤΗ ΕΡΩΤΗΣΗ P-0689/02

υποβολή: Hans-Peter Martin (PSE) προς την Επιτροπή

(5 Μαρτίου 2002)

Θέμα: Πρόσβαση σε πληροφορίες σχετικά με κατηγορίες για κακή διαχείριση και απάτες

Παρά τις ποικίλες βελτιώσεις που έχουν επιτευχθεί όσον αφορά την πρόσβαση στα έγγραφα, στις οποίες συγκαταλέγεται, για παράδειγμα, ο κανονισμός του Ευρωπαϊκού Κοινοβουλίου και του Συμβουλίου (ΕΚ) αριθ. 1049/2001(1), της 30ής Μαΐου 2001, ο τρόπος με τον οποίο η Επιτροπή και το Συμβούλιο χειρίζονται τις κατηγορίες για κακή διαχείριση και απάτες εξακολουθεί να απαιτεί τουλάχιστον ενδελεχή εξέταση. Η Επιτροπή παρακαλείται, ως εκ τούτου, να περιγράψει λεπτομερώς τις σχετικές διαδικασίες και, κυρίως, να απαντήσει στην εξής ερώτηση:

Από ποια στιγμή και με ποιο τρόπο μπορούν, αφενός οι βουλευτές του Ευρωπαϊκού Κοινοβουλίου και αφετέρου οι ενδιαφερόμενοι πολίτες, να πληροφορηθούν σχετικά με συγκεκριμένες γραπτές κατηγορίεςπαλλήλων των θεσμικών οργάνων της ΕΕ και να αποκτήσουν πρόσβαση στα σχετικά έγγραφα·

(1) ΕΕ L 145 της 31.5.2001, σελ. 43.

Απάντηση του κυρίου Prodi εξ ονόματος της Επιτροπής

(6 Μαΐου 2002)

Ο κανονισμός ΕΚ αριθ. 1073/1999 του Ευρωπαϊκού Κοινοβουλίου και του Συμβουλίου της 25ης Μαΐου 1999 και ο κανονισμός Ευρατόμ αριθ. 1074/1999 του Συμβουλίου(1) περιέχουν διατάξεις σχετικά με τις εξωτερικές και εσωτερικές διοικητικές έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)(7), τηνπηρεσία που έχει λάβει την εντολή να διεξάγει έρευνες κατά της απάτης και η οποία διαθέτει πλήρη ανεξαρτησία κατά την εκτέλεση των ερευνών της.

Σύμφωνα με την προαναφερθείσα νομοθεσία, στις 2 Ιουνίου 1999 η Επιτροπή εξέδωσε απόφαση (αριθ. 1999/396/ΕΚ, ΕΚΑΧ, Ευρατόμ) σχετικά με τους όρους και τις λεπτομέρειες των εσωτερικών ερευνών στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα συμφέροντα των Κοινοτήτων(2). Στην εν λόγω απόφαση προσδιορίζεται ηποχρέωση πλήρους συνεργασίας με την OLAF.

Επιπλέον, η Επιτροπή έχει επίσης εκδώσει, στο πλαίσιο της τρέχουσας Στρατηγικής Μεταρρύθμισης, ανακοίνωση όσον αφορά την Ευαισθητοποίηση σχετικά με τις σοβαρές δυσλειτουργίες (καταγγελία δυσλειτουργιών)(3). Στις 4 Απριλίου 2002 εκδόθηκε νέα απόφαση προκειμένου να καθοριστεί το νομικό πλαίσιο και τα όρια της εν λόγω διαδικασίας(4). Για περαιτέρω πληροφορίες, η Επιτροπή παραπέμπει το αξιότιμο μέλος στο συμβουλευτικό έγγραφο για το εν λόγω θέμα, το οποίο διατίθεται στην ιστοσελίδα της Επιτροπής για τη μεταρρύθμιση(5).

Επιπλέον, το 2001 η Επιτροπή συνέστησε μια πειθαρχικήπηρεσία ερευνών (IDOC) η οποία διεξάγει διοικητικές και πειθαρχικές έρευνες μετά από διαβούλευση με τη γενική γραμματεία. Η εν λόγωπηρεσία γνωμοδοτεί επίσης προς την OLAF προκειμένου να εξασφαλιστεί ότι για οποιοδήποτε σχετικό θέμα, η Υπηρεσία για την Καταπολέμηση της Απάτης δεν διεξάγει έρευνα για το συγκεκριμένο θέμα.

Κατά συνέπεια, η Επιτροπή κατά τα τελευταία έτη έχει ενισχύσει τα μέσα της για την καταπολέμηση κάθε εικαζόμενης δυσλειτουργίας και εφαρμόζει διαδικασίες που εγγυώνται την ανεξαρτησία των ερευνών.

Οι μεμονωμένες αιτήσεις για πρόσβαση σε συγκεκριμένες γραπτές κατηγορίες από μέλη του Κοινοβουλίου ή το ευρύ κοινό πρέπει να εξετάζονται κατά περίπτωση σύμφωνα με τον κανονισμό ΕΚ αριθ. 1049/2001 του Ευρωπαϊκού Κοινοβουλίου και του Συμβουλίου της30ης Μαΐου 2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(6).

Το παράρτημα III της συμφωνίας πλαίσιο για τις σχέσεις μεταξύ Κοινοβουλίου και Επιτροπής ρυθμίζει τη διαβίβαση εμπιστευτικών πληροφοριών στο Κοινοβούλιο και την επακόλουθη εξέτασή τους. Για περισσότερες λεπτομέρειες όσον αφορά τη διαδικασία, το αξιότιμο μέλος καλείται να χρησιμοποιήσει το εν λόγω έγγραφο ως οδηγό για τη μορφή και τις περιστάσεις στις οποίες τα μέλη του Ευρωπαϊκού Κοινοβουλίου μπορούν να αποκτήσουν πρόσβαση σε έγγραφα σχετικά με κατηγορίες και έρευνες. Οι εν λόγω ρυθμίσεις διέπουν την παροχή πληροφοριών σχετικά με κατηγορίες και τη μορφή στην οποία οι σχετικές πληροφορίες μπορούν να χορηγηθούν. Δέον να σημειωθεί σχετικά ότι η συμφωνία πλαίσιο ισχύει με την επιφύλαξη των νομικών διατάξεων που διέπουν τις έρευνες της OLAF.

Το αξιότιμο μέλος θα γνωρίζει ότι το Κοινοβούλιο έχει επανειλημμένα καταστήσει σαφές ότι θεωρεί σημαντικό το σεβασμό του δικαιώματος του κατηγορούμενου να θεωρείται αθώος μέχρι αποδείξεως του εναντίου και αντιλαμβάνεται ότι μια εσπευσμένη κοινοποίηση κατηγοριών θα αντέκειτο ενδεχομένως στην εν λόγω αρχή. Η βασική αυτή αρχή πρέπει να λαμβάνεταιπόψη σε όλες τις περιπτώσεις προκειμένου να προστατευθούν τα πολιτικά δικαιώματα του κατηγορούμενου και να εξασφαλιστεί η ακεραιότητα των ερευνών και κάθε επακόλουθων διοικητικών ή νομικών διαδικασιών που ενδέχεται να κριθούν απαραίτητες βάσει των αποδεικτικών στοιχείων που προκύπτουν από τις εν λόγω έρευνες.

Η Επιτροπή και τα άλλα θεσμικά όργανα πρέπει επίσης να λάβουνπόψη τους το γεγονός ότι, ως εργοδοτικά όργανα, έχουν ειδικές ευθύνες βάσει των κανονισμώνπηρεσιακής κατάστασης όσον αφορά τουςπαλλήλους που επιβαρύνονται με κατηγορίες. Επιπλέον, η εσπευσμένη δημόσια ανακοίνωση κατηγοριών ενδέχεται να αποθαρρύνει τουςπαλλήλους από την καταγγελία δυσλειτουργιών και κατά συνέπειαπάρχει ο κίνδυνος να αποτρέψει ή να παρεμποδίσει την αποτελεσματική και ορθή διενέργεια των ερευνών.

Οι προτάσεις της Επιτροπής ως μέρος της στρατηγικής για τη μεταρρύθμιση των κανονισμώνπηρεσιακής κατάστασης των ευρωπαίωνπαλλήλων θα επιφέρουν αλλαγές οι οποίες θα παράσχουν στο προσωπικό σίγουρους και αποτελεσματικούς εσωτερικούς διαύλους για την καταγγελία δυσλειτουργιών και επίσης θα προσφέρουν τη δυνατότητα οι δυσλειτουργίες να καταγγέλλονται εκτός του εργοδοτικού οργάνου στους Προέδρους άλλων οργάνων ή στον Ευρωπαίο Διαμεσολαβητή εάν ούτε το εργοδοτικό όργανο ούτε η OLAF δεν λαμβάνουν αρκούντως σοβαρά τις καταγγελίες.

(1) ΕΕ L 136 της 31.5.1999.

(2) ΕΕ L 149 της 16.6.1999.

(3) SEC(2000)2078.

(4) C (2002) 845.

(5) http://www.cc.cec/home/admref/en/ressources_disfonct.html.

(6) ΕΕ L 145 της 31.5.2001.

(7) ΕΕ L 136 της 31.5.1999.